Sonora (Bundesstoot)

Sonora is a Bundesstoot in Noadwestmexiko estli vom Goif vo Kalifornien. Ea hod 2.662.480 Eihwohna af 182.052 km² (Stond: 2010. De Haptstod woa z'näxd Arizpe und is heit Hermosillo. Wichdigsda Hofn is Guaymas.

Da Stoot hod Ontei on da Sonora-Wüste, da trucknsdn Wüste vom noadamerikanischn Kontinent, de aa in de benochboadn US-Bundesstootn Arizona und New Mexico iwagreifd. De Mindung vom Colorado trennd'n vo da Hoibinsl Niedakalifornien.

 Gschicht 

Nochm valoana Kriag geng de USA (1846–1848) undm oschliassndn Vakaff vom ogrenzndn Gadsden-Gebiet (1853) is's dinnbsiedlde Sonora speziej, owa aa Mexiko oigmoa zum Experimentiafefd vom Panlatinismus worn. Um de „Lateinische Rasse“ geng's Voadringa vo de Noadamerikana z steakn, hom franzesische Siedla 1853/1854 in Noadmexiko a unobhengige Siedlarepublik earichdd, iah Fiahra Gaston de Raousset-Boulbon is olladings 1854 ba Guaymas vo de Mexikanea bsiegd worn.

In de Joarn 1854 (William Walker) und 1857 san ähnliche, vo Kalifornien bzw. Niedakalifornien aus betriemne US-Gengprojekte gscheitad.

 Städt und Gmoana 

Sonora gliedad se administrativ in 72 Municipios. De gressdn Städt vom Bundesstoot san:
 Stod Eihwohna 2010 Hermosillo715.061 Ciudad Obregón298.625 Nogales212.533 San Luis Río Colorado158.089 Navojoa113.836 Guaymas113.082 Agua Prieta77.254 Caborca59.922 Puerto Peñasco56.756

 Literatua 

 González de Reufels, Delia: Siedler und Filibuster in Sonora – Eine mexikanische Region im Interesse ausländischer Abenteurer und Mächte (1821–1860). Böhlau, Köln/ Weimar/ Wien 2003. (= Lateinamerikanische Forschungen. Bd. 31), ISBN 3-412-04103-3.

 Im Netz 
 Gobierno del Estado de Sonora – offizielle Website des Bundesstaates (spanisch)
 Flagge und Geschichte der französischen Siedlerrepublik im mexikanischen Sonora (englisch)
  (englisch)